**NARAVOSLOVJE 7. razred**

**DELO NA DALJAVO ( DOMA ), sreda, 22. 4. 2020**

Razvoj vretenčarjev

**Navodila za učence**

V učbeniku na str. 143 – 144, si preberi vse o razvoju vretenčarjev; kako poteka razvoj pri ribah, dvoživkah, plazilcih, ptičih in sesalcih. V zvezek si zapiši naslov Razvoj vretenčarjev in si prepiši zapis v zvezek.

**Razmisli in razišči**

* Pripravila sem vam nalogo - **dejavnost: Starši in potomci**. Sprehodi se do najbližjega pašnika ali kmetije, lahko greš na sprehod v gozd ali travnik. Tam lahko spoznaš različne živali, ki imajo mladiče. Izberi si žival in jo opazuj tako, da primerjaš videz, obnašanje, velikost mladičev in staršev itd.

Nalogo reši in odgovori na vprašanja. Odgovore zapiši v zvezek.

*Rešeno nalogo, poslikaj in mi pošlji do petka, 24.4.2020* *marina.cupi@gmail.com*

*Zapis v zvezek, sreda, 22.4.2020*

RAZVOJ VRETENČARJEV

Razvoj osebkov se med vretenčarskimi skupinami zelo razlikuje.

**Ribe**

Razvoj zarodka poteka v **jajčecu**, imenovanem **ikra**. Iz ikre se izleže **ličinka**, ki se nekaj dni razvija in prehranjuje z rumenjakom. Po nekaj dneh je riba sposobna samostojnega iskanja hrane.

**Dvoživke**

Razvoj zarodka poteka v **jajcu (mrest**), iz katerega se izleže **ličinka** (**paglavec**). **Paglavci** živijo v vodi in dihajo s škrgami. Postopoma jim rastejo okončine in so vse bolj podobne **odraslim živalim** in lahko zapustijo vodo in dihajo s pljuči na kopnem.

**Plazilci**

Izlegajo **jajca**, običajno v pesek. Zarodek v jajcu raste in se razvija. Po **izvalitvi** so **mladiči** sposobni samostojnega življenja.

**Ptiči**

Razvoj zarodka poteka v **jajcu**. **Mladiči**, ki se izvalijo so lahko: goli mladiči (sinice) in mladiči s perjem (kokoš, raca mlakarica).

**Sesalci**

Zarodek sesalcev se razvija v materinem telesu, v maternici. Kisik in hranilne snovi dobijo od matere po popkovini, ki je z materjo povezana s posteljico. **Mladiči** zapustijo telo matere s kotitvijo.

Dejavnost: Starši in potomci

**Potrebuješ:**

* razpredelnico (spodaj)
* beležnico
* pisalo

**Navodila za delo:**

1. Na kmetiji ali v okolici doma si za opazovanje izberi živali, ki imajo mladiče.
2. V razpredelnico vpisuj opažanja, zanimivosti, značilnosti vedenja mladiča in odrasle živali. Mogoče bo z mladičem le mama, včasih je lahko z njim le oče, ali pa se mladič samostojno igra v bližini.

Opazovana žival: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
|   | mladič | samica | samec |
| velikost  |   |   |   |
| hrana  |   |   |   |
| način premikanja  |   |   |   |
| igra z mamo, očetom, ostalimi mladički  |   |   |   |
| počivanje  |   |   |   |
| življenjsko okolje  |   |   |   |
| Kdo spremlja mladiča?  |   | DA / NE  | DA / NE  |

**Razmisli in odgovori na vprašanja, odgovore zapiši v zvezek**

1. S kom mladič preživlja največ časa? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Kaj je glavna hrana mladiča?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Ali je mladič po videzu podoben staršem? V čem se razlikuje od njih?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_